דוד כהן (קצין)

דוד כהן (נולד בשנת 1940) הוא תת-אלוף בדימוס. שירת כמפקד סיירת גולני ואוגדת יהודה. בעל עיטור המופת במלחמת ששת הימים על חלקו בקרב תל פאחר.

ביוגרפיה
עם גיוסו לצה"ל, ב-1959, שובץ בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש מפקד מחלקה ובהמשך שימש מפקד פלוגה בגדוד 12 (ברק). בשנת 1965 מונה למפקד סיירת גולני, בין היתר בפעולות התגמול. לאחר מכן שימש כמדריך בבה"ד 1. במלחמת ששת הימים הצטרף לכוח הסיירת ולחם בין היתר בקרב תל פאחר.

לאחר מכן שימש כמפקד גדוד 51 של חטיבת גולני במלחמת ההתשה. בדצמבר 1969 פיקד על מבצע פלצור - פשיטה גדודית כנגד יעדי מחבלים בהר דב (ג'בל רוס) ובדצמבר 1970 הוביל פשיטה גדודית על הכפר יאטר שבלבנון. במלחמת יום הכיפורים לקח חלק במבצע דוידקה. בתום המלחמה קיבל את הפיקוד על מחוז מירון בגבול לבנון מהר דב מערבה, ובמסגרת תפקידו פיקד על הכוחות שהרגו את המחבלים שביצעו את הפיגוע בקריית שמונה. לאחר מכן פיקד על חטיבת כרמלי. בשנים 1982-1980 פיקד על אוגדת יהודה.

קישורים חיצוניים
 .

הערות שוליים

מפקדי סיירת גולני
תתי-אלופים בצה"ל
חיילי צה"ל במלחמת ששת הימים
מעוטרי עיטור המופת במלחמת ששת הימים
חיילי צה"ל במלחמת יום הכיפורים
מפקדי חטיבת כרמלי
מפקדי עוצבת חירם
מפקדי אוגדת יהודה
מפקדי גדודים בחטיבת גולני
ישראלים שנולדו ב-1940